2017 елда Бөтендөнья татар конгрессы Башкарма комитеты тарафыннан дәүләт милли сәясәтен гамәлгә ашыруга юнәлдерелгән дәүләт программаларының үтәлеше турында

“Татар халкының милли үзенчәлеген саклау (2014-2019 еллар)” һәм «2014 – 2020 елларга Татарстан Республикасында дәүләт милли сәясәтен гамәлгә ашыру» дәүләт милли сәясәтен гамәлгә ашыруга юнәлдерелгән Татарстан Республикасы дәүләт программаларын тормышка ашыруда Бөтендөнья татар конгрессы Башкарма комитеты төп башкаручыларның берсе булып тора.

“Татар халкының милли үзенчәлеген саклау (2014-2019 еллар)” Татарстан Республикасы дәүләт

программасы

2014 нче елдан башлап Бөтендөнья татар конгрессы Башкарма комитеты “Татар халкының милли үзенчәлеген саклау (2014-2019 еллар)” Татарстан Республикасы дәүләт программасын тормышка ашыруда төп башкаручыларның берсе булып тора.

2015 елда Бөтендөнья татар конгрессы Башкарма комитеты 2017-2019 елларга тиешле финанслау белән “Татар халкының милли үзенчәлеген саклау (2014-2019 еллар)” Татарстан Республикасы дәүләт программасын эшләүдә санкцияләү мәсьәләсен хуплады. Чөнки әлеге дәүләт программасына Татарстан ягыннан, шулай ук татар халкының үзенчәлеген, милли мәдәниятен һәм телен саклау буенча эш алып баручы РФ төбәкләренең татар иҗтимагый оешмаларыннан шактый ярдәм булды.

 “Татар халкының милли үзенчәлеген саклау (2014-2019 еллар)” Татарстан Республикасы дәүләт программасы тарафыннан 60 тан артык программалы чараларны гамәлгә ашыру каралган. Шуларның яртысына якыны Бөтендөнья татар конгрессы Башкарма комитеты теләктәшлеге белән яки турыдан-туры үткәрелә.

Татар иҗтимагый оешмалар эшчәнлегенең мәгълүмати тәэмин итүен көчәйтү максатыннан Бөтендөнья татар конгрессы Башкарма комитеты сайтын мәгълүмати яктан озату буенча эш алып барыла (1.18 п.). 2017 елда сайтта Россия Федерациясе төбәкләрендә яшәүче татарлар һәм татар иҗтимагый оешмалары эшчәнлеге турында ай саен уртача 250 материал басылып чыкты. Ә сайт белән көндәлек танышу уртача - 1000нән артыкны тәшкил итте.

“Татарстан Республикасыннан читтә татар халкының телен, тарихын һәм мәдәниятен өйрәнүдә мөмкинлек тудыру” программасының икенче мәсьәләсен хәл итү максатыннан, Татарстан Республикасы мәгариф һәм фән Министрлыгына ел дәвамында “Ана теле” (2.5. п.) татар телен дистанцион рәвештә өйрәтү мәктәбендә татар телен өйрәнергә теләгән катнашучыларны туплау һәм педагогика белгечлеге буенча Татарстан Республикасының югары белем бирүче мәгариф оешмаларында белем алыр өчен РФ регионнарыннан, ерак чит илләрдән талантлы татар яшьләрен җәлеп итүгә ярдәм күрсәтелде (2.7. п.).

Әлеге үк мәсьәләне гамәлгә ашыруга ел саен үткәрелеп килгән Бөтенроссия татар гаиләләренең слеты “Пар канатлар” (2.11.п.) юнәлтелгән.

2017 елның 8 маенда Галиәскәр Камал исемендәге Татар дәүләт академия театрында Слет үтте һәм ул «Татар гаиләсе» Бөтенроссия иҗтимагый Фондының оешуына 10 ел тулуга багышланган иде. Чарада 30дан артык татар гаиләсе, шулай ук меңгә якын тамашачы катнашты.

Шулай ук ел дәвамында Россия Федерациясе төбәкләрендә (Чувашия Республикасы, Ульяновск өлкәсе, Самара өлкәсе, Ырынбур өлкәсе, Башкортстан Республикасы, Удмуртия Республикасы, Киров өлкәсе, Мордовия Республикасы, Пенза өлкәсе, Татарстан Республикасы) төбәкләрнең үрнәк татар гаиләләре катнашында татар халкының традицион гаилә кыйммәтләренә (никах йолалары, бала тәрбияләү, ата-анага мөнәсәбәт һ. б.) багышланган төрле чаралар үткәрелде.

Ата-бабаларыбызның мәдәни-тарихи мирасын һәм татар халкының хәзерге заман үсешен киң яктырту максатыннан ел дәвамында “Халкым минем” (2.14. п.). Бөтенроссия татар басмасын нәшер итү өчен ярдәм күрсәтелде. 2017 елда “Халкым минем” Бөтенроссия татар газетасы 1000 данә булып 12 тапкыр нәшер ителде.

Әлеге мәсьәләне чишкән вакытта шулай ук эре тематик форумнар уздырылды:

* 2017 елның 18-20 май көннәрендә “Милли тормыш һәм дин” VIII Бөтенроссия татар дин әһелләре форумы (2.16.п.) үтте. Анда Россия Федерациясенең 68 төбәгеннән 1050 делегат катнашты. 20 май көнне форум делегатлары тантаналы чара «Изге Болгар жыены»нда катнашты.
* 2016 елның 9-11 нче мартында VI Бөтенроссия татар авыллары эшмәкәрләре җыены узды (2.18.п.). Җыенда Россиянең 41 төбәгеннән 700 кече бизнес, фермер хуҗалыклары һәм шәхси ярдәмче хуҗалыклар вәкилләре катнашты.

 “Татарстаннан читтә яшәүче татарларга республиканың мәдәни мирасына тигез рөхсәт тәэмин итү” дип аталган өченче мәсьәләне хәл итү максатыннан татарлар күпләп яши торган төбәкләрдә татар ашлары һәм татар киемнәре тәкъдир итү кичәләре үткәрелә (3.8. п.). Кагыйдә буларак мондый тәкъдир итү кичәләре “Ак калфак” татар хатын-кызларының иҗтимагый оешмасы активистлары тарафыннан үткәрелеп килгән милли чигү һәм татар милли ашлары пешерү буенча төрле мастер-класслар һәм шулай ук татар халык бәйрәмнәре вакытында уза. Тәкъдир итү кичәләре шулай чит илләрдә дә үтә. Гомумән алганда, 2017 елда 50 дән артык чара уздырылды.

Моннан тыш, ел саен Россия Федерациясе төбәкләрендә, якын һәм ерак чит илләрдә нәшер ителүче татар халкының тарихына һәм мәдәниятенә багышланган китаплар тәкъдир итү кичәләре үткәрелә (3.11.п.).

Әйтергә кирәк, Мәскәү шәһәрендә “Хәтер һәм дан китабы”н (Татарстан АССРда туганнар, вафат булганнар, яралардан үлгәннәр һәм Мәскәү астында сугыш барышында хәбәрсез югалган һәм территориясендә җирләнгән списоклар) һәм “Мәскәү арты татарлары” китапларын тәкъдир итү кичәсе узды, Чиләбе өлкәсендә М.Г. Рекунованың татар Варнасы тарихы турында (Варна шәһәре) “Халкымның көч бирә торган тамырлары”, шулай ук С. Әхмәтҗановның «Махсус күчеп килүчеләр – Магниторгоскиның беренче төзүчеләре” (Магнитогорск шәһәре) китаплары тәкъдир ителде, Ульяновск шәһәрендә “Сембер-Ульяновск крае татарлары” китап-энциклопедиясен тәкъдир итү кичәләре үтте һ.б. Барлыгы 2017 елда 17 тәкъдир итү кичәсе узды.

Программаның өченче мәсьәләсен хәл иткән вакытта 2017 елда күрсәтелгән ярдәмнәр:

* 2017 елның 21-23 июлендә Тубыл шәһәрендә “Искер-жыен” X Халыкара тарихи-мәдәни мирас фестивален үткәрүдә (“3.10.п.).
* “Сабан туе бәйрәмен оештыру һәм үткәрү методикасы һәм технологиясе” (3.13.п.) дип аталган семинар-практикум кысаларында Россия Федерациясе төбәкләрендә Сабантуй бәйрәмен оештыручыларга һәм режиссерларга махсус ярдәм күрсәтүдә.
* Шулай ук 21-22 июльдә Пенза өлкәсе Урта Әләзән авылында узган Россия төбәкләреннән татар иҗтимагый оешмалары вәкилләре катнашкан Бөтенроссия авыл Сабан туена (Бөтендөнья татар конгрессы Башкарма комитеты линиясе буенча РФнең 20 төбәгеннән 423 кеше катнашты) һәм 12-13 майда Әстерхан шәһәрендә үткән Федераль Сабантуй чараларына (Бөтендөнья татар конгрессы Башкарма комитеты линиясе буенча РФнең 44 төбәгеннән 400 кеше катнашты) ярдәм күрсәтүдә.

 “Татар кызы” Бөтенроссия бәйгесен оештыруда ярдәм итү, шул исәптән бәйгенең республика этабын оештыру һәм уздыру” 3.15 п. гамәлгә ашыру кысаларында, 20 сентябрьдә Казан шәһәренең Г.Тукай исемендәге филармония залында “Татар кызы-2017” бәйгесенең республика этабы финалы узды. Арча, Түбән Кама, Чистай, Азнакай шәһәрләрендә үткән зона турлары нәтиҗәләре буенча, Казан шәһәрендә финалда 11 кыз катнашты. Әлеге этапның финалчысы итеп Казан Дәүләт университетының Идарә, икътисад һәм финанслар институты студенты, Чирмешән районы кызы Гөлназ Гатина билгеләнде.

 “Татар кызы – 2017” Халыкара бәйгенең финалы 24 октябрьдә Уфа шәһәрендә «Башкортстан» Дәүләт концертлар залында үтте.

2017 елның 20-23 сентябрь көннәрендә Казан шәһәрендә узган сайлап алу туры нәтиҗәләре буенча финалда Россия Федерациясенең 11 төбәгеннән һәм Казакъстаннан 12 финалчы катнашты. Казан шәһәрендә сайлап алу турын үтә алмаган бәйгенең ярымфиналчыларына шулай ук үз туган төбәген мең кешелек аудиториягә тәкъдир итү мөмкинлеге бирелде.

Гомумән алганда, «Башкортстан» Дәүләт концертлар залы сәхнәсенә Россия Федерациясенең 17 төбәгеннән һәм Казакъстанның 2 шәһәреннән 19 кыз чыкты.

Бәйгенең Халыкара этабы финалчысы Татарстан вәкиле Гөлназ Гатина булды.

Югарыда әйтелгән чаралардан Татарстан Республикасы бюджетыннан өстәмә финанслау белән түбәндәгеләр гамәлгә ашырылды:

2.11. п. “Пар канатлар” Бөтенроссия татар гаиләләренең слетын үткәрү – 0,325 млн. сум.

2.16. п. Ел саен үткәрелә торган “Милли тормыш һәм дин” Бөтенроссия татар дин әһелләре форумын үткәрү – 5,0 млн. сум.

2.18. п. Бөтенроссия татар авыллары эшмәкәрләре җыеннарын үткәрү – 2,5 млн. сум.

3.15.п. “Татар кызы” Бөтенроссия бәйгесен, шулай ук бәйгенең республика этабын оештыруда һәм үткәрүдә ярдәм күрсәтү – 2,299 млн. сум.

Барлык югарыда әйтеп үтелгән чаралар да, 3.15пунктыннан кала, бүлеп бирелгән финанс чараларын тулы үзләштерү белән үткәрелде.

3.15.п. буенча “Татар кызы” Бөтенроссия бәйгесен оештыруда ярдәм итү 8 мең сумнан бераз артыгы башкаручы тарафыннан тиешле документлар тапшырылмаганлыктан үзләштерелмәде.

«2014 – 2020 елларга Татарстан Республикасында дәүләт милли сәясәтен гамәлгә ашыру» Татарстан Республикасы дәүләт

программасы

4.14. п. кысаларында “Интернет челтәрендә Россия һәм Татарстан мөселманнарының традицион ислам кыйммәтләрен пропагандалауга юнәлдерелгән конфессияара һәм бер-береңне хөрмәт итү тарихи тәҗрибәсенә таянган максатчан эш оештыру” 2016 елда Татарстан Республикасы Мәдәният министрлыгы БТК Башкарма комитетына 630 мең сум акча бүлеп бирде. Әлеге пункты гамәлгә ашыру буенча узган елдагы кебек үк Россия ислам институты шөгыльләнде (РИИ). Барлык бүлеп бирелгән акчалар агымдагы елның ноябрь аенда ел дәвамында башкарылган эш нәтиҗәләре буенча башкаручы ягыннан тиешле документлар күрсәтелгәннән соң РИИга күчерелде.